Hensikt og målgruppe

Sikre riktig bruk, dokumentasjon og rapportering ved bruk av utplassert beredskapsblod i Helse Bergen; Akuttmottak og Kvinneklinikken, samt sikre god kommunikasjon mellom avdeling der beredskapsblodet er utplassert/blir brukt og AIT (Avdeling for immunologi og transfusjonsmedisin).
Sikre riktig bruk og oppfølging ved bruk av fullblod.

For målgruppe, opplæring og ansvar, se også Praktisk transfusjon og Transfusjon

Innholdsfortegnelse

1	Hensikt og målgruppe	1

2	Indikasjon og definisjoner	1

3	Fremgangsmåte	2

3.1	Rutiner når utplassert beredskapsblod tas i bruk	2

Informere AIT	2

Kontroll, fylle ut de to skjemaene og returnere følgeseddelen	2

4	Videre transfusjon etter at det er gitt fullblod	2

5	Blodprøver som tas etter at det er gitt massiv transfusjon og fullblod	2

6	Ansvar og avtaler	3

7	Referanser	3

8	Endringer siden forrige versjon	3

Indikasjon og definisjoner

Beredskapsblodet kan tas i bruk på vital indikasjon i de tilfeller det ikke er tid til å vente på akuttutlevering av tilsvarende blodprodukter fra AIT.

Beredskapsblodet (erytrocyttkonsentrat og fullblod) er av blodtype O RhD negativ, K negativ.

Beredskapsblod (plasma) som utplassert Lyoplas er av blodtype A eller AB.

Utplassert beredskapsblod (erytrocyttkonsentrat og fullblod) bør ikke brukes dersom pasienten har kjent erytrocyttantistoff (oppgitt i kritisk informasjon i DIPS eller i Interinfo).
I slike tilfeller vil beredskapsblodet kunne gi en hemolytisk transfusjonsreaksjon og AIT skal derfor heller akutt-utlevere mer tilpassede blodprodukt.

Fremgangsmåte

Rutiner når utplassert beredskapsblod tas i bruk

Følgende gjelder ved bruk av utplassert beredskapsblod
som både erytrocyttkonsentrat, fullblod og Lyoplas

Informere AIT

Informer AIT umiddelbart når beredskapsblod tas i bruk

Ring 972470

Formidle behov for flere produkter til aktuelle pasient; AIT kan klargjøre og levere ut mer fullblod/erytrocyttkonsentrat, trombocyttkonsentrat og plasma

Kontroll, fylle ut de to skjemaene og returnere følgeseddelen

For erytrocytter eller fullblod; utfør kontroll og fyll ut transfusjonsjournalen som ligger vedlagt produktet. Se avsnitt med beskrivelse av denne kontrollen i avsnitt under massiv transfusjon i Praktisk transfusjon

For Lyoplas, fyll ut AIT-31998 Transfusjonsjournal for Lyoplasutlevering til eksterne lager

For begge transfusjonsjournaler gjelder følgende:

Fyll ut med pasientens navn og personnummer, gjøres enklest ved å lime på ferdig klistrelapp med pasient-ID. Lim også klisterlapp med pasient-ID på blodposen.

Transfusjonsjournal dokumenterer hvem som har utført kontroll og transfusjonen

Scann dokumentet til DIPS som vanlig

Fyll ut følgeseddelen som ligger vedlagt produktet; AIT-30940 Følgeseddel til blodkomponent, brukes til transfusjonsrapportering ved bruk av beredskapsblod og Lyoplas

Send utfylt følgeseddel med portør til AIT

Følgeseddelen sikrer at blodproduktet blir riktig dokumentert som gitt til pasienten

Videre transfusjon etter at det er gitt fullblod

Utlevering skal skje via AIT – det skal brukes erytrocytter av blodtype O

Tidligere utleverte erytrocyttkonsentrat som er reservert til pasient med blodtype A, B eller AB (før utlevering av fullblod) og som ligger i blodskap må ikke brukes.

Ubrukte enheter som er utlevert til pasienten før fullblod ble gitt,
skal sendes i retur til AIT

Blodprøver som tas etter at det er gitt massiv transfusjon og fullblod

Bestill analysepakken «massiv transfusjon» i DIPS etter at det er gitt fullblod.
Prøven kan tas når det er kontroll på blødningen og det ikke skal gis mer fullblod, ved neste prøvetaking av pasienten.

I analysepakken inngår analysene trombocytter (tpk), Hb, fritt anti-A, fritt anti-B, DAT (direkte antiglobulintest), haptoglobin, LD og bilirubin.

Dersom det er behov for kontrollprøver, formidles dette i svaret på analysepakken fra AIT.
Dersom det blir bedt om nye prøver, kan disse tas neste dag (for eksempel sammen med andre morgenprøver av pasienten).
Bruk også analysepakken «massiv transfusjon» for ev. kontrollprøver.

Pasienter med blodtype A, B eller AB, der det påvises anti-A eller anti-B (som pasienten normalt ikke skal ha utfra sin blodtype) vil få utlevert erytrocyttkonsentrat av blodtype O inntil det ikke lenger er slike funn.

Ansvar og avtaler

AIT-29025 Avtale mellom Akuttmottak og Avdeling for immunologi og transfusjonsmedisin(AIT) ang. beredskapsblod

AIT-07400 Avtale mellom KSK/GB seksjon operasjonsavdeling og Avdeling for immunologi og transfusjonsmedisin (AIT) ang. beredskapsblod.

Referanser

Interne referanser

1.2.12-01	Transfusjon
1.2.12-03	Praktisk transfusjon
AIT-07400	Avtale mellom KSK/GB seksjon operasjonsavdeling og Avdeling for immunologi og transfusjonsmedisin (AIT) ang. beredskapsblod.
AIT-29025	Avtale mellom Akuttmottak og Avdeling for immunologi og transfusjonsmedisin(AIT) ang. beredskapsblod
AIT-30940	Følgeseddel til blodkomponent, brukes til transfusjonsrapportering ved bruk av beredskapsblod og Lyoplas
AIT-31998	Transfusjonsjournal for Lyoplasutlevering til eksterne lager

Eksterne referanser

Endringer siden forrige versjon

Oppdatert med referanse til ny rutine for kontroll før bruk av beredskapsblod

Beredskapsblod kan også være O RhD positiv.